’n Groot debat heers egter oor die toekoms van hierdie prentjiemooi stofstraat teen die oewer van die Bergrivier.
Baie meen die bokkombedryf is besig om uit te sterf en ’n groot vraagstuk oor transformasie in die toerismebedryf het plaaslik ontstaan.
Toerbusse stop gereeld hier, dis ’n voëlkykersparadys en fotograwe stroom deurlopend na hierdie beskeie grondpad langs die Bergrivier om die pragtige natuurskoon, die historiese geboue, die bokkombedryf en visserskuite af te neem.
Verskeie aansoeke om grondbesit is oor die jare ingedien, asook aansoeke vir die alternatiewe gebruik van die eiendom en sakeaktiwiteite.
Bokkomlaan het ook heelwat uitdagings wat infrastruktuur betref, soos ’n gebrek aan toiletgeriewe en parkering vir busse, asook geen waternetwerk vir die individuele geboue nie en die feit dat die straat onder die 5 m hoë kontoerlyn van die hoogwatermerk geleë is.
Omdat die geboue so oud is, moet dit bewaar word en slegs klein verbeterings aan die strukture word toegelaat.
Bokkomlaan het sedert Januarie vanjaar erfenisstatus en die gebied nou ’n erkende plaaslike erfenisterrein.